Seán Céitinn

Saol 
Rugadh Keating i gcathair Luimnigh sa bhliain 1889. D’fhoghlaim sé líníocht i nGairmscoil Luimnigh sular bhuaigh sé scoláireacht sa bhliain 1909, bronnta ag an bpéintéir cáiliúil William Orpen, chun staidéar a dhéanamh sa Scoil Cathrach na hEalaíona i mBaile Átha Cliath. 

Ba é an t-ealaíontóir Harry Clarke, a chara sa scoil, a mhol dó a dhul go hÁrainn, rud a rinne sé in 1914. Chaith sé an-chuid ama sna blianta ina dhiaidh ar Oileáin Árainn.

Chaith Keating 1915/1916 i stiúideo Orpen i Londain mar chúntóir. In ainneoin go raibh Orpen lonnaithe i Londain, chaitheadh sé tréimhsí ag péinteáil in Éirinn agus tá a thionchar le brath ar  Keating.
clé|mion|staighre, an Eagraíocht Dhomhanda Trádála
Nuair a d’fhill sé ar Éireann sa bhliain 1916, chum sé pictiúir faoi Éirí Amach 1916, Chogadh na Saoirse agus Chogadh Cathartha. Ina measc siúd, tá 

 Men of the South (Fir an Deiscirt) (1921), faoi bhuíon de chuid Óglaigh na hÉireann ag fanacht ar fheithicil Arm na Breataine agus 
 An Allegory (Fís) (1922), bailiúchán daoine éagsúla mar shamhlaíocht Saorstát nua Éireann.
mion|Gailearaí Náisiúnta na hÉireann|clé
Toghadh mar bhall Acadamh Ríoga na hÉireann sa bhliain 1923. 

Ba é scéim hidrileictreach na Sionainne mór-thaispeántas tionsclach an stáit nua agus fuair sé coimisiúin ó Bhord Soláthar Leictreachas chun Ard na Croise a phéinteáil. 

Chum sé múrphictiúr d'Aonach an Domhain i Nua-Eabhrac sa bhliain 1939.

Taispeánadh a shaothair ag Seó Acadamh Ríoga na hÉireann gach bliain ó 1914 suas go dtí 1975 agus ba Uachtarán an Acadaimh é idir na blianta 1949-1962. Mhol Keating agus na traidisiúnaithe a idé-eolaíocht phairticleártha an ‘Irish-Irelander’ mar shlat tomhais aeistéitice.Gabhann Muiris Ó Meara i mbun anailíse ar "Clann" le Louis le Brocquy. Feasta 67 (4), lch 23-24.  Aibreán 2014 

Thug Keating cuairt ar Inis Oirr in 1965 don uair dheireanach. Nuair a thug sé a aghaidh ar Inis Oírr i ndeireadh a shaoil, ní dheachaigh sé i dtír ar chor ar bith. Faitíos a bhí air go bhfeicfeadh sé tarracóir nó gné eicínt eile eile den saol nua-aimseartha a mhillfeadh an tsamhail a bhí aige ina intinn den oileán mar a bhí. 

Bhí sé ag obair fós nuair a bhásaigh sé sa bhliain 1977 i mBaile Átha Cliath. Agus an Céitinneach ag scríobh ar Comhar i mí an Mheithimh 1942, mhaígh sé "nach ndearnadh ealaíontóirí Éireannacha a cheiliúradh in Éirinn ach le ‘focail leadránacha’ tar éis a mbáis, agus é sin ag ‘dream so-lobhtha, tuirseach’ ar ‘bheag de’n bheodhacht do bhain leo [féin]’".Eilís Ní Dhúill, "Na hamharcealaíona ar Comhar", Iúil 2013, Comhar 73 (7), lch 16-19

 Saothar an Chéitinnigh 
Bhain Keating an-chuid cáil as neamhfhoirmiúlacht stíle a shaothair.

Tá an bailiúchán is mó agus is suntasaí de phictiúir de chuid Sheáin Keating i mBailiúchán Ealaíne ESB.

 Féach freisin 

 Scéim Hidrileictreach na Sionainne

 Tagairtí 

Ceitinn, Sean
Ceitinn, Sean
Ceitinn, Sean
Céitinn, Seán
Catagóir:Oileáin Árann